b'\n_START_ARTICLE_\nCarles Pach\xc3\xb3n i D\xc3\xadaz\n_START_SECTION_\nInicis\n_START_PARAGRAPH_\nVa comen\xc3\xa7ar els seus estudis musicals, a L\'Escola de M\xc3\xbasica de Navars, m\xc3\xa9s tard va ser cantant en un grup de rock (els Ve\xc3\xafns) mentre estudiava el batxillerat a l\'Escola Diocesana de Navars. A partir d\'aqu\xc3\xad es va incorporar a la Polif\xc3\xb2nica de Puig-reig, on el mestre Ramon Noguera li va comen\xc3\xa7ar a ensenyar els fonaments del treball amb la veu. Amb aquesta coral va participar, entre altres, en una producci\xc3\xb3 de Turandot amb els Amics de l\'\xc3\x92pera de Sabadell, on va descobrir el m\xc3\xb3n de l\'\xc3\xb2pera. A partir d\'aqu\xc3\xad va entrar a l\'Escola d\'\xc3\x92pera de Sabadell, vinculada als Amics de l\'\xc3\x92pera. Simult\xc3\xa0niament, cursa els estudis de Farm\xc3\xa0cia._NEWLINE_El 2015 va debutar com a comte d\'Almaviva a Les noces de F\xc3\xadgaro de Mozart en un muntatge de l\'Escola d\'\xc3\x92pera de Sabadell. A partir d\'aqu\xc3\xad va participar tamb\xc3\xa9 en les \xc3\xb2peres Don Giovanni (2016), Anna Bolena en la producci\xc3\xb3 \xc3\x92peraExpr\xc3\xa9s dels Amics de l\'\xc3\x92pera de Sarri\xc3\xa0 (2015), i com a bar\xc3\xadton solista a la Novena Simfonia de Beethoven amb la JONC. _NEWLINE_Al gener de 2017 va participar en el Concurs Internacional de Cant Francesc Vi\xc3\xb1as, on va obtenir el tercer premi del jurat, a m\xc3\xa9s de set premis m\xc3\xa9s, entre els quals el premi al millor cantant catal\xc3\xa0, concedit per l\xe2\x80\x99Ajuntament i les Joventuts Musicals de Moi\xc3\xa0, el Premi Extraordinari Festival Castell de Peralada i el premi del p\xc3\xbablic assistent a la prova final.  La cr\xc3\xadtica en va destacar, a m\xc3\xa9s d\'uns dots vocals naturals i una veu de timbre noble, el seu domini de l\'espai esc\xc3\xa8nic, refor\xc3\xa7at per la seva experi\xc3\xa8ncia en cursos de teatre a la infantesa i per la participaci\xc3\xb3 en el Grup Esc\xc3\xa8nic Nav\xc3\xa0s Jove._NEWLINE_L\'any 2018 va participar en un Master sobre la interprataci\xc3\xb3 oper\xc3\xadstica, al conservatori del Liceu, dedicat a la Cenerentola de Gioachino Rossini, centrant-se en el paper de "Dandini".\n_START_SECTION_\nPremis i reconeixements\n_START_PARAGRAPH_\nL\'any 2012 el Rotary Club de Manresa el va seleccionar com a estudiant de l\'any. _NEWLINE_L\'any 2017 va ser finalista del XXXVI Concurs Belvedere.'